Návrh
Uznesenie vlády Slovenskej republiky
č. ...
z ...

k materiálu návrh na ratifikáciu Európskej sociálnej charty (revidovanej) Rady Európy z roku 1996 Slovenskou republikou

Číslo materiálu:		
Predkladateľ:	ministerka práce, sociálnych vecí a rodiny Slovenskej republiky 
	
Vláda
A.	súhlasí

A. 1.	s návrhom na ratifikáciu Európskej sociálnej charty (revidovanej) Rady Európy z roku 1996 Slovenskou republikou (ďalej len „charta“)
	
B.	schvaľuje

B. 1.	návrh vyhlásenia Slovenskej republiky o prijatí záväzkov z charty (ďalej len „vyhlásenie“); 

C.	odporúča
prezidentovi Slovenskej republiky
C. 1.	podpísať ratifikačnú listinu charty a vyhlásenie po vyslovení súhlasu Národnej rady SR;
	
D.	poveruje
predsedu vlády Slovenskej republiky
D. 1.	predložiť chartu a vyhlásenie Národnej rade Slovenskej republiky na vyslovenie súhlasu a rozhodnúť o tom, že charta má prednosť pred zákonmi podľa čl. 7 odseku 5 ústavy,

ministerku práce, sociálnych vecí a rodiny Slovenskej republiky
D. 2.	odôvodniť návrh na vyslovenie súhlasu s chartou a návrh vyhlásenia v Národnej rade SR;
	
E.	ukladá
ministerke práce, sociálnych vecí a rodiny Slovenskej republiky
E. 1.	požiadať ministra zahraničných vecí Slovenskej republiky, aby vykonal príslušné opatrenia spojené s nadobudnutím platnosti charty,
po vyslovení súhlasu s chartou v Národnej rade SR	

E. 2.	požiadať ministra zahraničných vecí Slovenskej republiky o zabezpečenie zverejnenia charty v Zbierke zákonov Slovenskej republiky.
po uložení ratifikačnej listiny charty u generálneho tajomníka Rady Európy	

Vykonajú:	predseda vlády Slovenskej republiky
ministerka práce, sociálnych vecí a rodiny 
minister zahraničných vecí Slovenskej republiky
	
Na vedomie:	prezident SR 
predseda Národnej rady SR	   
prezident Konfederácie odborových zväzov SR 
prezident Republikovej únie zamestnávateľov 
prezident Asociácie zamestnávateľských zväzov a združení SR 
predseda Združenia miest a obcí Slovenska